Diari Oficial de la Generalitat Valenciana


Sumari del DOGV 3908, del 02-01-2001 (2000/9922)

ORDRE de 4 de desembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a residència de la tercera edat, el dret de propietat que es té sobre l'immoble de 3.120 m2 de superfície, situat a l'avinguda de la Pau, número 10 d'Onil (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9922


Data del document
:   04-12-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Onil
    * cultura regional
    * propietat immobiliària

ORDRE de 4 de desembre de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a residència de la tercera edat, el dret de propietat que es té sobre l'immoble de 3.120 m2 de superfície, situat a l'avinguda de la Pau, número 10 d'Onil (Alacant). [2000/S9922]
  
Mitjançant escriptura pública de cessió gratuïta i acceptació atorgada davant del notari de València el senyor Joaquín Borrell García el dia 29 de novembre de 2000, la Generalitat Valenciana va adquirir el dret de propietat sobre l'immoble de 3.120 m² de superfície, situat en l'avinguda de la Pau, núm. 10, d'Onil, que consta en l'Inventari General de Béns i Drets de la Generalitat Valenciana amb el codi A02/03/096/0003 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Benestar Social ha sol·licitat l'afectació de l'immoble assenyalat per a ser destinat a residència de la tercera edat.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a residència de tercera edat, el dret de propietat que es té sobre l'immoble situat en l'avinguda de la Pau, número 10, d'Onil, de 3.120 m2 de superfície, que consta en l'Inventari General de Béns i Drets de la Generalitat Valenciana amb el número A02/03/096/0003, i confronta: nord, carrer de Biar, en una línia de 69 metres; sud, avinguda de la Pau, en una línia de 54 metres; est, carrer Azorín, i oest, amb el de Gabriel Miró, en una línia de 50 metres.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Benestar Social l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 4 de desembre de 2000
  
El conseller d'Economia, Hisenda i Ocupació